**Notă informativă**

**la proiectul hotărîrii Guvernului cu privire la serviciile prestate de bibliotecile publice**

**I. Denumirea autorului proiectului**

Proiectul hotărîrii Guvernului **cu privire la serviciile prestate de bibliotecile publice** este elaborat și promovat de către Ministerul Educaţiei, Culturii şi Cercetării în baza prevederilor art. 23 alin. (2) lit. c) din Legea nr. 100 /2017 cu privire la actele normative și pct. 38 din Regulamentul Guvernului, aprobat prin Hotărîrea Guvernului nr. 610 din 03.07.2018.

**II.Condițiile ce au impus elaborarea proiectului de act normativ şi finalităţile urmărite**. Proiectul hotărîrii Guvernului este elaborat în vederea executării art. 20, alin. (1) şi 21, alin. (1) din Legea nr. 160/2017cu privirte la biblioteci.

Subsecvent, art.42 din Legea nr.160/2017, stabilește că, Guvernul în termen de 18 luni de la data publicării prezentei legi, va aduce actele sale normative în concordanță cu aceasta și va elabora actele normative necesare pentru implementarea prevederilor prezentei legi.

**III.** **Descrierea gradului de compatibilitate pentru proiectele care au ca scop armonizarea legislaţiei naţionale cu legislația Uniunii Europene.**

 Proiectul hotărîrii Guvernului nu presupune armonizarea cu legislația Uniunii Europene.

**IV.** **Principalele prevederi ale proiectului şi evidenţierea elementelor noi**

 Prezentul proiect este elaborat în scopul reglementării normative a serviciilor prestate de bibliotecile publice prevăzute de art. 20 şi 21 din Legea 160/2017 cu privire la biblioteci.

Elaborarea proiectului rezultă şi din prevederile art. 43, alin. (2) din Legea finanțelor publice și responsabilității bugetar-fiscale nr. 181 din 25 iulie 2014, conform căruia Nomenclatorul lucrărilor şi serviciilor contra plată efectuate şi/sau prestate de către autorităţile/instituţiile bugetare şi mărimea tarifelor la servicii se stabilesc de către Guvern sau, după caz, de către autorităţile administraţiei publice locale, în funcţie de bugetul de la care se finanţează autoritatea/instituţia bugetară. De asemenea, elaborarea acestui nomenclator este în conformitate cu art.12 alin. (3) din Legea nr. 847 din 24 mai 1996 privind sistemul bugetar şi procesul bugetar, potrivit căruia nomenclatorul lucrărilor şi serviciilor contra plată, efectuate şi prestate de instituţiile publice, şi mărimea taxelor la servicii, precum şi modul şi direcţiile de utilizare a mijloacelor speciale pe tipuri se stabilesc de către Guvern.

 Prezentul proiect de hotărîre a Guvernului propune spre aprobare Regulamentul privind serviciile prestate de bibliotecile publice (anexa 1) şi, Modificările

ce se operează în unele hotărîri ale Guvernului (anexa 2).

Regulamentul, cu excepţia anexei nr. 2 la acesta, se aplică tuturor bibliotecilor publice. Prevederile anexei nr. 2 la regulament se aplică bibliotecilor publice finanţate total sau parţial din bugetul de stat.

Regulamentul este structurat în 4 capitole: **I. Dispoziţii generale**, se referă la obiectul de reglementare a acestui act, la modul de înscriere a persoanelor fizice sau juridice în calitate de utilizator al bibliotecii, posibilitatea înregistrării on-line, eliberarea şi actualizarea permisului de utilizator. **II. Serviciile de bibliotecă,** se conţin în 3 secţiuni: 1.**Serviciile de bibliotecă gratuite. 2. Serviciile de bibliotecă contra plată. 3. Organizarea şi prestarea serviciilor contra plată.**

 Serviciile de bibliotecă gratuite se clasifică în servicii de bază şi alte servicii gratuite, conform anexei nr. 1 la regulament. Serviciile gratuite prevăzute se prestează de biblioteca publică în funcţie de capacităţile tehnic-materiale şi de personal ale bibliotecii, precum şi în funcţie de nivelul şi specializare a bibliotecii.

 Conform art.21 din Legea nr.160/2017, biblioteca publică are dreptul să presteze servicii de bibliotecă contra plată la tarifele stabilite de Guvern. Lista serviciilor contra plată, sunt prevăzute în anexa nr. 2 la prezentul proiect al regulamentului..

 Lista şi tarifele serviciilor prevăzute la alineatul întâi se stabilesc de autoritatea publică, instituţia sau entitatea care a constituit biblioteca şi/sau, după caz, în subordinea sau în cadrul căreia aceasta activează.

 Proiectul stabileşte formele de acordare a serviciilor contra plată precum şi modul de achitare a acestora. **III. Drepturile şi obligaţiile părţilor,** descrie drepturile şi obligaţiile utilizatorilor şi ale bibliotecii în procesul de prestare a serviciilor de bibliotecă, precum şi modalităţile de soluţionare a divergenţelor apărute în cadrul prestării serviciilor de bibliotecă. **IV. Formarea şi utilizarea veniturilor colectate,** descrie modul de utilizate, evidenţă şi control al încasării mijloacelor financiare obţinute din prestarea serviciilor contra plată.

 Întrucîtnoile tehnologii ale informaţiei, dezvoltarea societății informaționale au repercusiuni asupra orientării și prestării serviciilor de bibliotecă, instituţiile bibliotecare, dezvoltînd serviciile de bibliotecă tradiționale, implementează totodată servicii moderne și inovaționale pentru toate categoriile de utilizatori În acest sens autorul proiectului în **Anexa 2. Modificările ce se operează în unele hotărîri ale Guvernului** la prezentul proiect de hotărîre a Guvernului propune abrogarea listei serviciilor fără plată prestate de biblioteci, conform anexei nr.4 din HG 1311/2005. Autorul proiectului intervine şi în Hotărârea Guvernului nr. 500 din 12 mai 1998 „Despre aprobarea Regulamentului privind casarea bunurilor uzate, raportate la mijloacele fixe” prin completarea pct. 8. Cu un nou alineat care stipulează că la casarea documentelor de bibliotecă pe suport de hîrtie din cadrul bibliotecilor publice naţionale şi a bibliotecilor publice din cadrul instituţiilor de învăţămînt din subordinea Ministerului Educaţiei, Culturii şi Cercetării, autorizaţia nu este necesară. O completare cu un alineat nou se propune şi în art.12 la aceeaşi Hotărîre care se referă la veniturile obţinute de la comercializarea maculaturii.

**Fundamentarea economico-financiară**. Implementarea acestui proiect nu necesită alocarea resurselor financiare suplimentare de la bugetul de stat. Or, dinpotrivă, aprobarea proiectului va crea premise pentru crearea bazei legale pentru acumularea și gestionarea mijloacelor financiare de către biblioteci.

**Impactul proiectului**. Proiectul va avea un impact semnificativ pentru asigurarea/crearea bazei juridice pentru acumularea și gestionarea mijloacelor financiare de către biblioteci.

**Modul de încorporare în sistemul actelor normative în vigoare**

Aprobarea proiectului de hotărîre a Guvenului nu implică modificarea, abrogarea sau aprobarea altor acte normative. Actele normative ce se propun a fi modificate și, respectiv abrogate, sunt parte componentă a prezentului proiect de act normativ (anexa 2 la proiect).

**Respectarea transparenței decizionale** În scopul respectării prevederilor Legii nr. 239/2008 privind transparenţa în procesul decizional, proiectul hotărîrii Guvernului privind organizarea și funcționarea Agenției de Stat pentru Proprietatea Intelectuală este plasat pe pagina web oficială a MECC: www.mecc.gov.md, în directoriul Transparenţa decizională, precum și pe pagina web: www.particip.gov.md.